**Klagenfurt** (srpskohrvatski **Celovac,** slovenski **Celovec;** od 2008. **Klagenfurt am Wörthersee,** sh. **Celovac na Vrpskom Jezeru,** slov. **Celovec ob Vrbskem jezeru**), 
grad i administrativni centar Koruške, južna Austrija; 97 880 stanovnika.

Klagenfurt je najveći grad Koruške i njen administrativni centar, pored toga on je i administrativni centar vlastitog okruga jer je statutarni grad, uz to je i centar 
Okruga Klagenfurt-Land.

Geografske karakteristike
-------------------------

Klagenfurt leži u Koruškoj, na sjevernim obroncima Karavanki u dolini jezera Wörthersee, udaljen 30 km od granice sa Slovenijom i prijevoja Ljubelj.

Grad se rasprostro od rijeke Glan na istoku do jezera Wörthersee na zapadu.

U Klagenfurt se posljednjih dekada doselilo puno stanovnika bivše Jugoslavije, tako ih ima 2.286 iz Bosne i Hercegovine, 1,433 iz Hrvatske, 803 iz Slovenije, 458 iz Srbije, 
247 iz Kosova, 92 iz Makedonije, 18 iz Crne Gore i 69 onih kojih se deklariraju kao Jugoslaveni.

Historija
---------

Klagenfurt je osnovan u 12. vijeku, a povelju o status grada dobio je 1279.
Od 1335. njime vladaju Habsburgovci, Klagenfurt je ozbiljno stradao u velikom požaru 1514. tako da su mu većina historijskih građevina iz 16. vijeka, koje su izveli talijanski arhitekti, koji su pozvani u grad da mu izvedu fortifikacije.

Klagenfurt je od 1518. administrativni centar Koruške i sjedište Dijeceze Gurk (Klagenfurtske biskupije).

Glavni trg

Znamenitosti, kultura i obrazovanje
-----------------------------------

Najveće znamenitosti grada su Zmajeva fontana iz 1590. na Novom trgu, palača vijećnice iz 17. vijeka, katedrala podignuta 1578. - 91. parohijska crkva i palača regionalne vlade (Landhaus) 1574. - 90. koja još uvijek služi svrsi.

Klagenfurt ima brojne kulturne institucije, od državnog muzeja sa folklornim, prirodoslovnim aneksima, dijecezanski muzeja do državne galerije. Grad ima operu, teatre i brojne biblioteke.

Od 1970.grad je sjedište Univerziteta Alpe-Adrija.

Privreda
--------

Klagenfurt je zbog Jezera Wörthersee vrlo popularno ljetovalište i važan transportni centar.

On je i industrijski centar sa jakom metalnom, prehrambenom i kemijskom industrijom u kom se proizvode plastični materijali, cigarete, artikli od kože i drva i električni aparati.
Dobar dio njegovih stanovnika radi u javnom sektoru.

Klagenfurt je poznat kao sjedište bankarske grupacije Hypo Group Alpe Adria.

Pobratimski gradovi
-------------------

|  |  |  |  |
| --- | --- | --- | --- |
| * Njemačka, Wiesbaden, od 1930
* Nizozemska, Venlo, od 1961
* Slovenija, Nova Gorica, od 1965
* Italija, Gorica, od 1965
* Danska, Gladsaxe, od 1969
* Njemačka, Dessau-Rosslau, od 1970
* Tadžikistan, Dušanbe, od 1973
* Njemačka, Dachau, od 1974
 |  | * Poljska, Rzeszów, od 1975
* Rumunjska, Sibiu, od 1990
* Mađarska, Zalaegerszeg, od 1990
* Ukrajina, Černivci, od 1992
* Izrael, Nazareth Illit, od 1993
* Španjolska, Tarragona, od 1994
* Kina, Nanning, od 2001
* Kanada, Laval, od 2005
 | 



 |

Galerija slika
--------------

* Klagenfurtska katedralaKlagenfurtska katedrala
* Teatar i operaTeatar i opera
* Državni muzejDržavni muzej
* Kanal u centru gradaKanal u centru grada

Izvori
------

1. 1 2 3 4  „Austria: Kärnten" (engleski). City population. Pristupljeno 14. 01. 2016.
2. ↑  „*Statistisches Jahrbuch 2014*" (njemački). Stadt Klagenfurt. Arhivirano iz originala na datum 2015-09-04. Pristupljeno 14. 01. 2016.
3. 1 2 3 4 5 6 7 8 9  „*Klagenfurt*" (engleski). Encyclopædia Britannica. Pristupljeno 14. 01. 2016.
4. ↑  „Wiesbaden's international city relations". Pristupljeno 24 December 2012.

Vanjske veze
------------

***Klagenfurt*** na Wikimedijinoj ostavi

* *Službene stranice Klagenfurta* ()

| * p
* r
* u
Glavni gradovi austrijskih saveznih zemalja |
| --- |
| Grb Austrije | 
* Bregenz
* Eisenstadt
* Graz
* Innsbruck
* Klagenfurt
* Linz
* Salzburg
* Sankt Pölten
* Beč

 | Zastava Austrije |